钦定古今图书集成/明伦汇编/闺媛典/第168卷 > 朱舍妻徐氏
## 钦定古今图书集成/明伦汇编/闺媛典/第168卷 > 朱舍妻徐氏

按《宁海县志》：徐氏，逸士徐永宁女。生有淑德，适西隅
朱舍。翁殁，姑老，徐事之甚孝谨。生子不育，因劝舍纳
妾生观成，爱之如己出。舍忽得疾死，氏哀毁几绝。会
姑疾，徐强自抑以慰姑。及姑没，棺殓葬祭皆以礼。未
几，妾子亦殇，或以无托，强事人，徐詈曰：“古来节妇，岂
尽有所托？”欤乃择族子嗣舍后，守节终身。邑令为刻
石旌表。